Mölln

duum|Mölln üm 1895
duum|De Watertoorn
Mölln is en Stadt in’n Kreis Hertogdom Loonborg, Sleswig-Holsteen. Se hett .

 Geografie 

An de Stadt föhrt de Elv-Lübeek-Kanaal langs.

 Historie 

De Oort is twüschen 1165 un 1180 von’n Ridder Konrad Wackerbarth grünnt worrn, de as Lokater negen slaawsche Buurn von de Münn von de Delvenau na dat hüdige Ool Mölln ümsiedelt hett. In de Oorkunnen kummt de Oort denn 1188 toeerst vör. Nadem Mölln 1201 an de Dänen fullen weer, hett de Oort 1202 dat lüübsche Stadtrecht kregen. Ok de eerste Kark is in düsse Tied boot worrn. De Dänentied hett man 25 Johr duurt. Na de Slacht von Bornhöövd 1227 is de Stadt an de Hertög von Sassen-Loonborg fullen.

 Verwaltungsgeschicht 

Siet 1. Januar 2007 billt Mölln tohoop mit dat Amt Breedfelden en Verwaltungsgemeenschop. Dormit övernimmt Mölln de Verwaltung för de Gemenen, de in dat Amt Breedfelden tohoopslaten sünd.

 Börgermeesters 

 1946–1947: Curt Biging
 1950–1962: Hermann Franck (SPD)
 1962–1967: Günter Hörnlein
 1967–1985: Walter Lutz
 1985–1997: Joachim H. Dörfler
 1998–2010: Wolfgang Engelmann (SPD)
 1. Juni 2010–2022: Jan Wiegels (SPD)
 2022-  : Ingo Schäper 

 Religion 

De Stadt is evangeelsch-luthersch präägt. De wichtigste Kark is St. Nicolai.

 Kultur 

Dat Zentrum för Nedderdüütsch hett sien Seet in Mölln. De Vertellerpiep vun de Möllner-Musuem-Vereen tekent jeed Johr den besten plattdüütschen Verteller uut.

De Stadt gellt as Ulenspegelstadt, denn Dyl Ulenspegel schall dor 1350 doodbleven hebben.

 Weertschop un Infrastruktur 

 Verkehr 

Dör Mölln föhrt de Bundsstraat 207, de in’n Süüdwesten över Swattenbeek na Hamborg föhrt un in’n Noorden över Ratzborg na Lübeek. De Landsstraat 257 föhrt in’n Noordwesten na Nuss un de L 287 in’n Süüdoosten na Gaudow. Tosätzlich föhrt de L 202 in’n Noordoosten na Dermin an de B 208 un de L 218 in’n Oosten na Sterly.

De nächste Autobahn is de Autobahn 24 (Afsnidd Hamborg-Berlin). De Opfohrt 7 Talkau liggt twölv Kilometer in’n Süüdwesten.

De Bahnhoff Mölln liggt an de Bahnlien Lübeek-Lümborg.

 Literatur 
 Frank Braun: Hausbau in Mölln im 17. und 18. Jahrhundert. Zusammenhänge zwischen Baubestand, Wirtschaftsstruktur und Sozialtopographie einer norddeutschen Kleinstadt (= Studien zur Wirtschafts- und Sozialgeschichte Schleswig-Holsteins, Bd. 23), Neumünster 1994
Alfred Flögel: Mölln in alten Ansichten, Band 1, Zaltbommel 1976
 Wolfgang Friedrich u. a.: Mölln und sein Till Eulenspiegel. 1980, ISBN 3-921802-02-4.
 Peter von Kobbe: Geschichte und Landesbeschreibung des Herzogtums Lauenburg. Altona 1837, S. 152–167 Der Möllner Prozess. als Digitalisat. ISBN 3-7777-0074-6.
 Christian Lopau: Mölln in alten Ansichten, Band 2, Zaltbommel 1996
 Christian Lopau u. a.: Eulenspiegelstadt Mölln – Impressionen. rundum-Verlag, 2002
 Lothar Obst u. a.: Mölln. Handel – Handwerk – Bürgertum. 1988
 Hansjörg Zimmermann: Mölln. Ein geschichtlicher Überblick. Büchen 1977

 Weblenken 

 Websteed von de Gemeen (hoochdüütsch)

Kategorie:Gemeen
Kategorie:Kreis Hertogdom Loonborg